मैलकाम —लेकन मेरे विच न कोई बी गुण नेईं ऐ। इक चंगे राजे दे जेहड़े गुण होंदे न जिया न्याय, सच्चाई, आत्म सयम, दृढ़ता, उदारता, धैर्य, दया, विनीत भाव, भक्ति बीरता ते साहसै इन्दे बिच्चा कोई बी मेरे बिच्च नेईं ऐ बल्कि में ते इक्कै बुराईएगी पता नईं किन्नै तरीके कन्नै करनां। इयां में इक्के पापे दे अन्दर नेकां पाप करने दा गुनाहगार आं। जेकर मेरो ताक्ती च ए बी होंदा जे आपसी सद्‌भाव ते सहयोगै दे इस मिट्‌ठे दुद्‌दे गी नरके दिआ उस बलदिआ अग्गी च सुट्‌टी देआं ते दुनियां दी शान्ति ते एकता गी नष्ट करने दे वास्ते इक तूफान खड़ेरी देआं तां उस्सी ज़रूर करदा।